钦定古今图书集成/明伦汇编/皇极典/第255卷 > 易经 > 系辞下
## 钦定古今图书集成/明伦汇编/皇极典/第255卷 > 易经 > 系辞下

子曰：“德薄而位尊，知小而谋大，力小而任重，鲜不及
矣。《易》曰：‘鼎折足，覆公𫗧，其形渥，凶’。言不胜其任也。”

〈大全〉融堂钱氏曰：“古之人君，必量力度德而后授之官，古之人臣，亦必量力度德而后居其任。为君不明于所择，为臣不审于自择，以至亡身危主、误国乱天下，皆由不胜任之故，可不戒哉！”